Statutter for Eydehavn kuben frivillighetspris
Frivillig innsats bidrar til et lokalsamfunns vitalitet og bedre levekår for både gammel og ung.
Frivilligprisens mål er å anerkjenne og hedre gode eksempler på frivillig innsats som gjøres i vårt lokalmiljø.

· Prisen skal gis til en initiativrik person, lokal forening eller gruppe, som har utmerket seg med frivillig innsats, engasjement og pågangsmot til beste for den enkelte og lokalmiljø i gamle Moland kommune

· Navn på prisen er Eydehavn kuben frivillighetspris  <årstall>
 
· Innbyggere i gamle Moland kommune kan nominere kandidater til frivilligprisen.
 
· Forslag til nominerte må sendes daglig leder Eydehavn Kuben Frivilligsentral innen 15. januar.
 
· Styret i Eydehavn Kuben Frivilligsentral avgjør tildeling av prisen.
 
· Styremedlemmer i Eydehavn Kuben Frivilligsentral har på lik linje med andre innbyggere rett til å nominere kandidater til prisen.
 
· Prisen kan gis på grunnlag av en persons eller lokal forening eller gruppes frivillige innsats over lengre tid eller i et tidsavgrenset prosjekt.
 
· Prisen kan kun tildeles ulønnet arbeid.

·  Prisen har ikke noen økonomisk gevinst, men blir belønnet med en diplom, plakett e.l

